

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 604-01/23-03/1

URBROJ: 2177-1-05/03-23-6

Požega, 20. listopada 2023.

Na temelju članka 8. stavaka 1. i 7. Pravilnika o stipendiranju studenata s područja grada Požege (Službene novine Grada Požege, broj: 21/22.) i Odluke o broju stipendija i novčanom iznosu stipendije u akademskoj godini 2023./2024., (KLASA: 604-01/23-03/1, URBROJ: 2177/1-05/03-23-4od 19. listopada 2023. godine), Gradonačelnik Grada Požege raspisuje

JAVNI NATJEČAJ

za dodjelu stipendija studentima s područja grada Požege za akademsku godinu 2023./2024.

1. **BROJ I VISINA STIPENDIJE**

Grad Požega dodijelit će **dvadeset (20) stipendija** u mjesečnom iznosu od **185 eura** za akademsku godinu 2023./2024. studentima koji imaju prebivalište na području grada Požege.

1. **PRIJAVA NA NATJEČAJ**

Pravo na stipendiju mogu ostvariti isključivo redoviti studenti upisani na preddiplomski sveučilišni

studij, diplomski sveučilišni studij, integrirani preddiplomski i diplomski studij te diplomski sveučilišni studij ili kratki stručni studij, preddiplomski stručni studij te specijalistički diplomski stručni studij i to ako:

- su državljani Republike Hrvatske

- imaju stalno prebivalište na području grada Požege (najmanje tri posljednje godine)

- studiraju u Republici Hrvatskoj, ali izvan mjesta prebivališta, odnosno izvan grada Požege

- su studenti prve godine studija koji su posljednji razred srednje škole završili s prosječnom ocjenom od najmanje 3,5

- su studenti viših studijskih godina koji su prethodnu studijsku godinu završili s prosječnom ocjenom od najmanje 3,0.

Pravo na stipendiju **ne mogu ostvariti** studenti koji:

- upisuju mirovanje studentskih prava i obveza u akademskoj godini za koju se prijavljuju na natječaj za dodjelu stipendije

- su ponovno upisali istu godinu studija (status ponavljanja godine) u akademskoj godini za koju se prijavljuju na natječaj za dodjelu stipendije

- koriste apsolventska prava

- su korisnici druge stipendije.

1. **POTREBNA PRIJAVNA DOKUMENTACIJA**

Uz ispunjeni Zahtjev za dodjelu stipendije, kandidati su obvezni u prijavi priložiti:

- uvjerenje o prebivalištu (ne starije od 3 mjeseca)

- presliku rodnog lista

- presliku osobne iskaznice

- uvjerenje (potvrdu) obrazovne ustanove o upisu na redovno školovanje u akademskoj godini 2023./2024.

- presliku svjedodžbe završnog razreda srednje škole, odnosno presliku indeksa ili potvrdu obrazovne ustanove o ostvarenom prosjeku ocjena u prethodnoj te upisu u iduću akademsku godinu

- potvrde o mjesečnim primanjima svih članova kućanstva (za razdoblje od tri mjeseca koja prethode ovom javnom natječaju)

- dokaz o posebnim obiteljskim prilikama, sukladno članku 6. stavku 2. podstavku b. Pravilnika o stipendiranju studenata s područja grada Požege

- dokaze o sudjelovanju i uspjesima na županijskim, državnim i međunarodnim natjecanjima (ukoliko su natjecanja verificirana od nadležnog ministarstva ili relevantnih domaćih, odnosno međunarodnih institucija)

Prijava na javni natječaj za dodjelu stipendije koja je nepravovremena, nepotpuna ili ne sadrži potrebnu dokumentaciju, neće se uzeti u razmatranje.

1. **DOSTAVA PRIJAVA NA NATJEČAJ**

Prijave na javni natječaj s potrebnom dokumentacijom dostavljaju se u roku petnaest (15) dana od dana objave javnog natječaja, na adresu: **„Grad Požega - Povjerenstvo za dodjelu stipendija“, Trg Sv. Trojstva 1, 34000 Požega.**

Ovaj javni natječaj objavit će se na internetskoj stranici Grada Požege ([www.pozega.hr)](http://www.pozega.hr)) u ponedjeljak 23. listopada 2023. godine te na oglasnoj ploči Grada Požege.

**Rok za prijave je 15 dana** od dana objave natječaja, odnosno **od utorka 24. listopada do utorka 7. studenoga 2023. godine**.

Prijave zaprimljene izvan navedenoga roka neće biti razmatrane.

1. **REZULTATI NATJEČAJA**

Prijedlog Liste reda prvenstva za izbor korisnika stipendije objavljuje se na službenim internetskim stranicama Grada Požege najkasnije u roku od 30 dana od dana isteka roka za podnošenje zahtjeva za dodjelu stipendije.

GRADONAČELNIK

dr.sc. Željko Glavić, v.r.